CELEX: 32022R0057
Language: hr
Date: 2022-01-14 00:00:00
Title: Provedbena uredba Komisije (EU) 2022/57 оd 14. siječnja 2022. o izmjeni Provedbene uredbe (EU) 2019/1379 o uvođenju konačne antidampinške pristojbe na uvoz bicikala podrijetlom iz Narodne Republike Kine, kako je proširena na uvoz bicikala poslanih iz Indonezije, Malezije, Šri Lanke, Tunisa, Kambodže, Pakistana i Filipina, bez obzira na to imaju li deklarirano podrijetlo iz tih zemalja, nakon revizije zbog isteka mjere u skladu s člankom 11. stavkom 2. Uredbe (EU) 2016/1036

17.1.2022   
               
               
                  HR
               
               
                  Službeni list Europske unije
               
               
                  L 10/15
               
            
         PROVEDBENA UREDBA KOMISIJE (EU) 2022/57
         оd 14. siječnja 2022.
         o izmjeni Provedbene uredbe (EU) 2019/1379 o uvođenju konačne antidampinške pristojbe na uvoz bicikala podrijetlom iz Narodne Republike Kine, kako je proširena na uvoz bicikala poslanih iz Indonezije, Malezije, Šri Lanke, Tunisa, Kambodže, Pakistana i Filipina, bez obzira na to imaju li deklarirano podrijetlo iz tih zemalja, nakon revizije zbog isteka mjere u skladu s člankom 11. stavkom 2. Uredbe (EU) 2016/1036
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 14. stavak 1.,
         budući da:
         
                     (1)
                  
                  
                     Na uvoz bicikala podrijetlom iz Narodne Republike Kine primjenjuju se konačne antidampinške pristojbe uvedene Provedbenom uredbom Komisije (EU) 2019/1379 (2).
                  
               
                     (2)
                  
                  
                     Oyama Bicycles (Taicang) Co.,Ltd („Oyama”), dodatna oznaka TARIC (3) B773, društvo na koje se primjenjuje pojedinačna stopa antidampinške pristojbe od 0 %, obavijestilo je Komisiju da je zbog razvoja svojeg poslovanja promijenilo naziv u Oyama Technology (Jiangsu) Co.,Ltd i dodalo dodatno poslovno područje „Istraživanje i razvoj motora i njegova nadzornog sustava”. Nakon promjene naziva (4) navedeno je društvo 23. studenoga 2020. od Komisije zatražilo potvrdu da ta promjena naziva ne utječe na njegovo pravo na pojedinačnu stopu antidampinške pristojbe koja se primjenjivala na društvo pod njegovim prijašnjim nazivom.
                  
               
                     (3)
                  
                  
                     Komisija je ispitala informacije u dokumentaciji i zaključila da je promjena naziva pravilno registrirana 3. studenoga 2020. pri nadležnim tijelima (Ured za tržišni nadzor i upravu Taicang Cityja) i nije dovela do novih odnosa s drugim grupama društava, koje Komisija nije istraživala. Stoga promjena naziva ne utječe na nalaze u Provedbenoj uredbi (EU) 2019/1379 ni na stopu antidampinške pristojbe koja se primjenjuje na to društvo.
                  
               
                     (4)
                  
                  
                     S obzirom na prethodnu uvodnu izjavu, Komisija je smatrala da je primjereno izmijeniti Provedbenu uredbu (EU) 2019/1379 kako bi se ažurirao naziv društva na koji se prethodno odnosila dodatna oznaka TARIC B773 te da bi se ta promjena naziva trebala primjenjivati od datuma registracije 3. studenoga 2020.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem odbora osnovanog člankom 15. stavkom 1. Uredbe (EU) 2016/1036,
                  
               DONIJELA JE OVU UREDBU:
         
            Članak 1.
            
               1.   Članak 1. stavak 2. Provedbene uredbe (EU) 2019/1379 mijenja se kako slijedi:
               
                           „Oyama Bicycles (Taicang) Co. Ltd”
                        
                        
                           B773
                        
                     zamjenjuje se sljedećim:
               
                           „Oyama Technology (Jiangsu) Co.,Ltd”
                        
                        
                           B773
                        
                     
            
               2.   Dodatna oznaka TARIC B773 prethodno dodijeljena društvu Oyama Bicycles (Taicang) Co. Ltd primjenjuje se na društvo Oyama Technology (Jiangsu) Co., Ltd od 3. studenoga 2020.
            
            
               3.   Sav iznos konačne pristojbe plaćene na uvoz proizvoda društva Oyama Technology (Jiangsu) Co.,Ltd koji premašuje iznos antidampinške pristojbe utvrđene člankom 1. stavkom 2. Provedbene uredbe (EU) 2019/1379 za društvo Oyama Bicycles (Taicang) Co. Ltd vraća se ili otpušta u skladu s primjenjivim carinskim zakonodavstvom.
            
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 176, 30.6.2016., str. 21.
         
         
            (2)  Provedbena uredba Komisije (EU) 2019/1379 оd 28. kolovoza 2019. o uvođenju konačne antidampinške pristojbe na uvoz bicikala podrijetlom iz Narodne Republike Kine, kako je proširena na uvoz bicikala poslanih iz Indonezije, Malezije, Šri Lanke, Tunisa, Kambodže, Pakistana i Filipina, bez obzira na to imaju li deklarirano podrijetlo iz tih zemalja, nakon revizije zbog isteka mjere u skladu s člankom 11. stavkom 2. Uredbe (EU) 2016/1036 (SL L 225, 29.8.2019., str. 1.).
         
            (3)  Integrirana tarifa Europske unije.
         
            (4)  Obavijest o odobrenju izmjene registracije koju je izdao Ured za tržišni nadzor i upravu Taicang Cityja, Registracija promjene stranog investicijskog društva br. 11030002 od 3. studenoga 2020.